Ministru kabineta noteikumu

„**Grozījums Ministru kabineta 2010.gada 26.janvāra noteikumos Nr.81 „Noteikumi par Neatliekamās medicīniskās palīdzības dienesta sniegto maksas pakalpojumu cenrādi**””projekta sākotnējās (ex-ante) ietekmes novērtējuma ziņojums

(***anotācija***)

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums |  Saskaņā ar Likuma par budžetu un finanšu vadību 5.panta devīto daļu Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu. |
|  2. |  Pašreizējā situācija un problēmas |  Šobrīd Neatliekamās medicīniskās palīdzības dienests (turpmāk – NMPD) sniedz maksas pakalpojumus, piemērojot Ministru kabineta 2010.gada 26.janvāra noteikumus Nr.81 „Noteikumi par Neatliekamās medicīniskās palīdzības dienesta sniegto maksas pakalpojumu cenrādi”. Ņemot vērā atalgojuma izdevumu pozīcijas samazināšanos, degvielas cenas pieaugumu, kā arī to, ka daži NMPD maksas pakalpojumi nav tikuši sniegti ne vienu reizi, nav pieprasījuma, ir nepieciešams izstrādāt Ministru kabineta noteikumu „Grozījums Ministru kabineta 2010.gada 26.janvāra noteikumos Nr.81 „Noteikumi par Neatliekamās medicīniskās palīdzības dienesta sniegto maksas pakalpojumu cenrādi”” projektu (turpmāk – noteikumu projekts). Noteikumu projektu ir nepieciešams arī izstrādāt, jo nepieciešams NMPD cenrādi papildināt ar jaunām maksas pakalpojumu pozīcijām, kā arī veikt tehniskus grozījumus – precizēt maksas pakalpojumu nosaukumus, padarot tos uzveramākus pakalpojumu ņēmējiem.Pamatojoties uz iepriekš minēto, ir nepieciešams izstrādāt noteikumu projektu, kas paredz izteikt pielikumu jaunā redakcijā. |
|  3. |  Saistītie politikas ietekmes novērtējumi un pētījumi | Projekts šo jomu neskar. |
|  4. |  Tiesiskā regulējuma mērķis un būtība |  Noteikumu projekts paredz izteikt noteikumu pielikumu jaunā redakcijā, t.i., jaunu NMPD maksas pakalpojumu cenrādi.Noteikumu projekts salīdzinājumā ar šobrīd spēkā esošo NMPD cenrādi paredz šādas galvenās izmaiņas:1)samazināt NMPD maksas pakalpojumu cenas, ņemot vērā, ka atalgojuma izdevumu pozīcijas samazinājušās līdz ar vienotās atalgojuma sistēmas izveidošanu;2)diferencēt pacientu transportēšanas (plānveida) un medicīniskās palīdzības nodrošināšanas publiskos pasākumos pakalpojumus un to cenas, papildinot cenrādi ar jaunām maksas pakalpojumu pozīcijām. Ņemot vērā, ka neatliekamās medicīniskās palīdzības sniegšana (tai skaitā, pacientu transportēšana neatliekamai medicīniskai palīdzībai) ir NMPD darbības prioritāte, pacientu medicīniskā transportēšana, kura nav traktējama kā neatliekama, NMPD tiek organizēta un nodrošināta plānveida kārtā, nosūtot pacientam transportēšanas laikā nepieciešamās palīdzības apjomam atbilstoša profila neatliekamās medicīniskās palīdzības brigādi. Lai saņemtu medicīniskās transportēšanas pakalpojumu, pirms pakalpojuma saņemšanas fiziska vai juridiska persona vēršas ar pieteikumu NMPD un vienojas ar NMPD par pakalpojuma izpildes vietu un laiku. Pēc iepriekšējas saskaņošanas ar pacientu vai informējot pacientu, NMPD pakalpojumu izpilda brīdī, kad tam pieejami atbilstošie resursi, kas nav iesaistīti neatliekamās medicīniskās palīdzības nodrošināšanā, vienlaikus ņemot vērā pacienta vēlmes un vajadzības pacienta tiesību uz ārstniecību nodrošināšanai. Atbilstoši Ministru kabineta 2006.gada 19.decembra noteikumu Nr.1046 „Veselības aprūpes organizēšanas un finansēšanas kārtība” 85.punktam,  neatliekamās medicīniskās palīdzības brigāde nogādā pacientu neatliekamās medicīniskās palīdzības sniegšanai tuvākajā attiecīgā profila slimnīcā saskaņā ar hospitalizācijas plānu. Pacienta veselības stāvokļa smagumu un  potenciālos draudus veselībai un dzīvībai izsaukuma vietā izvērtē  neatliekamās medicīniskās palīdzības brigādes vadītājs, kurš nosaka vai pacientam tālāka stacionāra izvēle nav medicīniski kontrindicēta. Gadījumos, ja pacients vēlas saņemt šo pakalpojumu, bet veselības stāvoklis to nepieļauj vai, ja ātrāka pacienta nogādāšana ārstniecības iestādē manipulāciju saņemšanai nodrošinās pozitīvāku rezultātu uz personas veselību nekā laika ziņā vēlāka medicīnisku manipulāciju saņemšana attālākā ārstniecības iestādē, neatliekamās medicīniskās palīdzības brigāde pacientu nogādā tuvākajā atbilstošajā ārstniecības iestādē, par to attiecīgi informējot pacientu vai viņa piederīgos. Konkrētais maksas pakalpojums „Pacienta transportēšana uz nākamo tuvāko stacionāru, kurā var sniegt atbilstošu neatliekamo medicīnisko palīdzību, pēc pacienta pieprasījuma, ja pacientam nav medicīnisku kontrindikāciju, pēc pacienta vai piederīgo pieprasījuma, tiek nodrošināts tikai gadījumos, kad pakalpojuma sniegšanai nav medicīnisku kontrindikāciju pirmslimnīcas etapā. Ja pacients vai piederīgie pēc neatliekamas hospitalizēšanas tuvākajā attiecīgā profila slimnīcā saskaņā ar hospitalizācijas plānu, vēlas pārvešanu uz citu stacionāru un to pieļauj pacienta veselības stāvoklis, konkrētajā brīdī, atrodoties stacionārā ārstniecības iestādē, pacients slimnīcas etapā pārvešanu var saņemt kā plānveida organizētu maksas pakalpojumu „Medicīniskā transportēšana (plānveida)”;3)palielināt autotransporta degvielas izmaksas par 1 kilometru, ņemot vērā degvielas cenu pieaugumu;4)izslēgt no cenrāža pakalpojumus (medicīniskās konsultācijas pa tālruni, medicīnas zinātņu doktora vai profesora konsultācija), kas nav tikuši pieprasīti, izslēgts arī apmācību kurss „elektrokardiogrāfijas kursi ārstiem” un „privāto tiesību juridisko personu izstrādāto avārijgatavības, glābšanas darbu plānu, civilās aizsardzības pasākumu un citu pasākumu medicīniskās palīdzības nodrošināšanas plānu projektu izvērtēšana”.Noteikumu projekta pielikuma 8.punktā minētajiem maksas pakalpojumiem nepiemēro pievienotās vērtības nodokli saskaņā ar likuma „Par pievienotās vērtības nodokli” 2.panta divdesmit otro daļu, jo saskaņā ar Ministru kabineta 2009.gada 15.decembra noteikumu Nr.1480 „Neatliekamās medicīniskās palīdzības dienesta nolikums” 3.2.apakšpunktu NMPD deleģēta funkcija organizēt apmācības neatliekamās medicīniskās palīdzības un pirmās palīdzības sniegšanā, kā arī katastrofu medicīnā. Noteikumu projekts pilnībā atrisinās anotācijas I sadaļas 2.punktā minētās problēmas. |
|  5. |  Projekta izstrādē iesaistītās institūcijas |  NMPD.  |
|  6. |  Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo noteikumu projekts neparedz negatīvu ietekmi uz sabiedrību, bet tieši pretēji – paredz atsevišķu maksas pakalpojumu cenu samazinājumu, nosaukumu maiņu, lai padarītu to uztveramāku, kā arī diferencēt pacientu transportēšanas un medicīniskās palīdzības nodrošināšanas publiskos pasākumos pakalpojumus un to cenas.  |
|  7. |  Cita informācija | Šobrīd Finanšu ministrija atkārtoti no jauna ir izstrādājusi informatīvā ziņojuma „Par valsts nodevu un maksas pakalpojumu nošķiršanu un nodevu sistēmas pilnveidošanu” projektu (valsts sekretāru 2011.gada 27.oktobra protokols Nr.42, 9.§, VSS-1193) (turpmāk – informatīvais ziņojums) un Ministru kabineta sēdes protokollēmuma projektu, kas tika pieņemts Ministru kabineta 2012.gada 20.marta sēdē (TA-477). Minētais informatīvais ziņojums paredz precizēt likumā „Par nodokļiem un nodevām” ietverto valsts nodevas un nodokļa definīciju **-** valsts nodeva **-** maksājums valsts pamatbudžetā par valsts institūcijas veicamo darbību, kas izriet no šīs institūcijas funkcijām. Valsts nodevas mērķis ir personu darbību regulēšana (kontrolēšana, veicināšana, ierobežošana). Valsts nodevas apmērs nav tiešā veidā saistīts ar institūciju veikto darbību izmaksu segšanu. Valsts nodevas apmērs var būtiski pārsniegt ar pakalpojumu sniegšanu saistītās faktiskās izmaksas, nodrošinot lielākus ieņēmumus valsts budžetā. Informatīvā ziņojuma projektā tiek minēts, ka nepieciešams pakāpeniski pārskatīt spēkā esošās valsts nodevas, izvērtējot to efektivitāti un lietderību, sašaurinot šobrīd noteikto valsts nodevu objektu loku. Savukārt, jaunas valsts nodevas nosakāmas tikai speciālam mērķim - sasniegt kādu konkrētu politikas rezultātu atsevišķā darbības jomā ar mērķi regulēt aizsargāt, attīstīt, kontrolēt, veicināt un uzraudzīt. Šobrīd Ministru kabineta sēdes protokollēmums „Informatīvais ziņojums „Par valsts nodevu un maksas pakalpojumu nošķiršanu un nodevu sistēmas pilnveidošanu”” paredz, ka Finanšu ministrija līdz 2012.gada 1.augustam izstrādā grozījumus likumā „Par nodokļiem un nodevām” un Likumā par budžetu un finanšu vadību, savukārt, pēc atbilstošu grozījumu minētajos likumos spēkā stāšanās, nozaru ministrijām tiks dots uzdevums izvērtēt to kompetencē esošās valsts nodevas un maksas pakalpojumus, ņemot vērā informatīvajā ziņojumā minētos kritērijus, likumā „Par nodokļiem un nodevām” noteikto valsts nodevas definīciju un Likumā par budžetu un finanšu vadību noteikto maksas pakalpojuma definīciju, un līdz 2013.gada 1.aprīlim iesniegt Finanšu ministrijai izvērtēšanai. Pēc tam Finanšu ministrija divus mēnešus vērtēs nozaru ministriju iesniegto informāciju un līdz 2013.gada 15.septembrim ministrijām būs jāiesniedz noteiktā kārtībā Ministru kabinetā attiecīgos grozījumus normatīvajos aktos.Kamēr grozījumi likumā „Par nodokļiem un nodevām” un Likumā par budžetu un finanšu vadību nav spēkā stājušies, noteikumu projekta 8.punktā minētie NMPD pakalpojumi (apmācību kursi) tiek atstāti kā maksas pakalpojumi, ņemot vērā arī to, ka šo maksas pakalpojumu apmērs ir tieši tik liels, cik lielas ir ar šo pakalpojumu sniegšanu saistītās faktiskās izmaksas, kas nozīmē, ka pēc informatīvajā ziņojumā minētajiem kritērijiem šie pakalpojumi atbilst maksas pakalpojumiem.  |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Veselības aprūpes pakalpojumu saņēmēju skaits uz 2011.gada decembri pēc Centrālās statistikas pārvaldes datiem – 2,1 milj. personas. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Publisko pasākumu organizētāji. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Noteikumu projekts paredz NMPD maksas pakalpojumu cenrādi izteikt jaunā redakcijā, mainīta tā struktūra, sadalot pa attiecīgām jomām, kas padara to uzveramāku pakalpojumu ņēmējiem. Diferencēti pacientu transportēšanas un medicīniskās palīdzības nodrošināšanas publiskos pasākumos pakalpojumi un to cenas.  |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  **Rādītāji** | **2012.gads** |  Turpmākie trīs gadi (tūkst. latu) |
| **2013.** | **2014.** | **2015.** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |
|  1. Budžeta ieņēmumi: | **390,7** | **0** | **0** | **0** | **0** |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | *390,7* | 0 | *0* | *0* | *0* |
|  1.2. valsts speciālais budžets |  0 |  0 | 0 | 0 | 0 |
|  1.3. pašvaldību budžets |  0 |  0 | 0 | 0 | 0 |
|  2. Budžeta izdevumi: | **390,7** |  **0** |  **0** |  **0** |  **0** |
|  2.1. valsts pamatbudžets | 390,7 |  0 |  0 |  0 |  0 |
|  2.2. valsts speciālais budžets |  0 | 0 | 0 | 0 | 0 |
|  2.3. pašvaldību budžets |  0 | 0 | 0 | 0 | 0 |
|  3. Finansiālā ietekme: | **0** | 0 | **0** | **0** | **0** |
|  3.1. valsts pamatbudžets | 0 | 0 | 0 | 0 | 0 |
|  3.2. speciālais budžets |   0 | 0 | 0 | 0 | 0 |
|  3.3. pašvaldību budžets |    0 | 0 | 0 | 0 | 0 |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
|  5. Precizēta finansiālā ietekme: |  X | 0 | 0 | 0 | 0 |
|  5.1. valsts pamatbudžets | 0 | 0 | 0 | 0 |
|  5.2. speciālais budžets | 0 | 0 | 0 | 0 |
|  5.3. pašvaldību budžets | 0 | 0 | 0 | 0 |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Atbilstoši likumam „Par valsts budžetu 2012.gadam” Neatliekamās medicīniskās palīdzības dienestam plānotie maksas pakalpojumu ieņēmumi un tiem atbilstošie izdevumi valsts budžeta programmas 39.00.00 „Specializētās veselības aprūpes nodrošināšana” apakšprogrammā 39.04.00 „Neatliekamā medicīniskā palīdzība” 390 720 lati.Atbilstoši ar Finanšu ministriju saskaņotajai budžeta bāzei 2013.-2015.gadam (maksimāli pieļaujamiem valsts pamatbudžeta izdevumiem) plānotie maksas pakalpojumu ieņēmumi un tiem atbilstošie izdevumi 2013., 2014.gadam un 2015.gadam valsts budžeta programmas 39.00.00 „Specializētās veselības aprūpes nodrošināšana” apakšprogrammā 39.04.00 „Neatliekamā medicīniskā palīdzība” 390 720 lati. NMPD maksas pakalpojumi izcenojumi noteikti saskaņā ar Ministru kabineta 2011.gada 3.maija noteikumu Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” prasībām. Izdevumi tiek plānoti tādā pašā apmērā kā ieņēmumi. Plānoto NMPD sniegto maksas pakalpojumu skaitu 2012.gadā un detalizētu sadalījumu pa izdevumu pozīcijām atbilstoši Ministru kabineta 2011.gada 3.maija noteikumiem Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” skatīt anotācijas pielikumā „Neatliekamās medicīniskās palīdzības dienesta maksas pakalpojumu izcenojumu aprēķins”. Tā kā maksas pakalpojumu ieņēmumu apjoms 2012.gadā un turpmākajos gados tiek plānots tādā pašā apmērā, t.i., 390 720 lati, neskatoties uz to, ka noteikumu projekts paredz cenu samazinājumu, palielinājumu, atsevišķu pakalpojumu izslēgšanu no cenrāža pieprasījuma trūkuma dēļ, kā arī cenrāža papildināšanu ar jaunām maksas pakalpojumu pozīcijām, tad noteikumu projektam nav ietekmes uz valsts budžetu 2013.-2015.gadā attiecībā pret 2012.gadu.

|  |  |  |
| --- | --- | --- |
| **Maksas pakalpojumu pozīcijas** | **Plānotie maksas pakalpojumu ieņēmumi 2012.gadā pēc spēkā esošā cenrāža (Ls)** | **Plānotie maksas pakalpojumu ieņēmumi 2012.gadā pēc jaunā not. projektā paredzētā cenrāža (Ls)** |
| Jaunie maksas pakalpojumu veidi, ko paredz noteikumu projekts | 0.00 | 172 033.22 |
| No cenrāža svītrotie maksas pakalpojumu veidi | 2 308.24 | 0.00 |
| Izmaiņas, ja pakalpojumu cena nemainās (bet mainās plānotais pakalpojumu skaits) | 87 274.53 | 81 839.40 |
| Izmaiņas, ja pakalpojumu cena pieaug | 11 016.03 | 12 373.27 |
| Izmaiņas, ja pakalpojumu cena samazinās | 290 121.28 | 124 474.11 |
|  *Kopā:* | **390 720.08** | **390 720.00** |

Noteikumu projekta īstenošana tiks nodrošināta piešķirto valsts budžeta līdzekļu ietvaros. |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija |  Ieņēmumi no maksas pakalpojumiem un attiecīgie izdevumi 2012.gadā tiks veikti valsts budžeta programmas 39.00.00 „Specializētās veselības aprūpes nodrošināšana” apakšprogrammā 39.04.00 „Neatliekamā medicīniskā palīdzība”. |

*Anotācijas IV, V un VI sadaļa – projekts šīs jomas neskar.*

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Noteikumu projekta izpildi nodrošinās NMPD. |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav |

Veselības ministre I.Circene

28.03.2012 13:50

1936

Ž.Zvaigzne

67876041, Zanete.Zvaigzne@vm.gov.lv